**VARIANTA II**

**R O M Â N I A PROIECT**

**JUDEŢUL MUREŞ (nu produce efecte juridice)\***

**CONSILIUL LOCAL MUNICIPAL TÎRGU MUREŞ PRIMAR,**

Dr. Dorin Florea

## H O T Ă R Â R E A nr. \_\_\_\_\_\_\_

## din \_\_\_\_\_\_\_\_\_\_\_\_\_\_\_\_\_\_ 2018

**privind aprobarea unor taxe speciale pe anul 2019**

Consiliul Local Municipal Tîrgu Mureş, întrunit în şedinţă (extra)ordinară de lucru,

Văzând Expunerea de motive nr. 51.975 din 10.09.2018 prezentată de Direcţia Impozite si Taxe Locale, privind aprobarea unor taxe speciale pe anul 2019,

Luând în considerare prevederile art. 9, pct. 3 din Carta europeana a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997,

Conform prevederilor art. 484 si art. 491 din Legea nr. 227/2015 privind Codul fiscal, şi în conformitate cu art. 30, alin. 1 din Legea nr. 273/2006 privind finanţele publice locale, cu modificările şi completările ulterioare, pentru funcţionarea unor servicii publice locale create în interesul persoanelor fizice şi juridice, consiliile locale aprobă taxe speciale.

În baza alineatului 2 al art. 30 din Legea nr. 273/2006, cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor pentru înfiinţarea serviciilor publice locale, precum şi pentru finanţarea cheltuielilor de întreţinere şi funcţionare ale acestor servicii.

Conform prevederilor art. 36, alin.4 lit. “c” şi art. 45 din Legea nr. 215 din 23 aprilie 2001 Legea administraţiei publice locale, republicată în Monitorul Oficial nr. 123 din 20 februarie 2007, cu modificările şi completările ulterioare,

## H o t ă r ă ş t e :

**Art. 1.** Se aprobă nivelul unor taxe speciale pe anul 2019, cuprinse în **Anexa nr. 1**, pct. 1-4 care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei Hotărâri se încredinţează executivul Municipiului Tîrgu Mureş, prin direcţiile şi serviciile de specialitate implicate în aplicarea prezentei hotarari.

**Art. 3** În conformitate cu prevederile art. 19, alin. 1, lit. **e**, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**p. Secretarul Municipiului Tîrgu Mureş,**

**Director executiv D.J.C.A.A.P.L.**

**Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

*Anexa nr. 1 la HCL nr. \_\_\_\_\_\_\_\_\_ din \_\_\_\_\_\_\_\_\_\_*

**1. Taxa completat si multiplicat acte**

Pentru serviciile prestate de catre Biroul de copiat acte, reprezentand completari formulare si multiplicari acte, au fost stabilite anual tarife aferente pentru fiecare serviciu in parte, astfel:

|  |  |  |  |
| --- | --- | --- | --- |
| **Nr.**  **Crt.** | **Servicii** | **U.M.** | **Taxa**  **pt. anul 2019**  **lei** |
| 1 | Cerere pentru adeverinta din Registrul agricol | Lei/ex. | **0,70** |
| 2 | Declaratie pentru autorizare alimentatie publica | Lei/ex. | **4,5** |
| 3 | Copie Xerox format simplu A4 | Lei/cop. | **0,50** |
| 4 | Copie Xerox format simplu A3 | Lei/cop. | **1,00** |
| 5 | Copie Xerox format fata-verso A4 | Lei/cop. | **1,00** |
| 6 | Copie Xerox format fata-verso A 3 | Lei/cop. | **1,50** |

**2.** **Taxa pentru eliberarea în regim de urgenta a certificatelor de atestare fiscala emise de Serviciul stabilire, incasare impozite si taxe persoane fizice si Serviciul stabilire, incasare impozite si taxe persoane juridice – 15 lei.**

Pentru anul **2019**, nivelul taxei speciale, denumita: “*Taxa pentru eliberarea în regim de urgenta a certificatelor de atestare fiscala” emise de Serviciul stabilire, incasare impozite si taxe persoane fizice si Serviciul stabilire, incasare impozite si taxe persoane juridice*, va fi de **15 lei .**

Eliberarea certificatelor fiscale în regim de urgenta se face numai în cazul în care cererea depusa este completa si contine date corecte.

Taxa se achita anticipat, odata cu depunerea cererii de eliberare a certificatului de atestare fiscala.

**3. Taxa de folosinta teren proprietatea municipiului Tg.Mures cu titlu de zona de siguranta sonde si echipamente pentru persoane juridice private**

Pentru anul **2019**, nivelul taxei speciale denumita “*Taxa de folosinta teren proprietatea municipiului Tg.Mures cu titlu de zona de siguranta sonde si echipamente pentru persoane juridice private***”** va avea urmatorul cuantum: **28.146 lei/hectar**.

Taxa va fi anuala, si se va achita in doua rate egale, la urmatoarele termene de plată:

* 31martie 2019
* 30 septembrie 2019.

Depăşirea termenului de plată atrage calcularea majorărilor de întârziere, conform reglementărilor legale în vigoare.

Contribuabilii persoane juridice, au obligatia sa depuna la dobandire, pana la data de 31 ianuarie 2019, declaratie fiscala pentru stabilirea taxei pe teren – formular Model 2016 ITL 004, in 2 exemplare, care va servi la stabilirea taxei.

Declaratiile se vor depune la Registratura Municipiului Tg.Mures, parter, cam. 13, si va fi insotita de copii dupa documente justificative privind suprafata de teren utilizata.

De asemenea se vor depune declaratii fiscale ori de cate ori intervin orice modificari, in termen de 30 de zile de la data aparitiei modificarilor, la care se vor anexa copii dupa documente justificative, in vederea recalcularilor cuvenite.

**4.** **Taxa privind comunicarea actelor de executare silita prin posta – 7 lei/comunicare.**

Avand in vedere prevederile cuprinse in Legea nr. 207/2015, privind codul de procedura fiscala, in care se arata faptul ca, cheltuielile efectuate cu comunicarea actelor de executare silita se suporta de catre debitorul fiscal, se stabileste cuantumul acestei cheltuieli la suma de 7 lei/comunicare. Suma include cheltuieli postale (trimitere cu confirmare de primire), contravaloare consumabilelor (hartie, toner, plicuri).